Sweet Addiction: helmikuuta 2015
1. Höpötän unissani. On siinä mun kanssa nukkuvalla naurussa pitelemistä ku kuuntelee niitä mun juttuja, mitä mä unissani joskus selostan. Viimesimpänä muistan sen, kun keskellä yötä nousin sängystä ja intin kysymällä onko penkkejä ja tuoleja? Nii, että onko penkkejä ja tuoleja? :-D Sit jatkoin vaan uniani. Ikävä kyllä en saanu kysymykseen vastausta, pelkkää räkästä naurua vaan.. Sitä edellinen juttu, minkä muistan on se kun kysyin onko huone jo valmis? ja Sitä edellinen (sekin oli kysymys) liitty jotenkin auton mankkaan :D Mä taidan olla oman unimaailmani sisustussuunnittelija, kun yleensä aina on jotain huoneisiin/sisustukseen liittyvää toi höpöttely.. :D
2. Töissä tykkään haistella kaikkia ihanan tuoksusia tuotteita välillä töiden lomassa :'D Mm. Flow-kosmetiikan palasaippuat on ihan järjettömän hyväntuoksuisia. Imppailen niitä aina tilaisuuden tullen, ah! Jotkut tuoksut vaan on niiiin koukuttavia... miten jokin voi edes tuoksua niin addiktoivalta?
3. Olen vasenkätinen. Teen kaiken päinvastoin kuin oikeakätiset. Muut aina kattoo ja ihmettelee, kun teen kaiken ns. nurinkurin :D Kaikki vasenkätiset varmaan tietävät, millaista on elää tässä oikeakätisten maailmassa. Kaikki on aina suunniteltu oikeakätisiä varten. Normisaksilla ei voi kunnolla leikata, purkinavaajien käyttö on lähes mahdotonta. Kun kirjoitat niin sun vasen käsi suttaa heti perästä sen kaiken mitä kirjoitat ja koko käsi on ihan lyijyssä/musteessa. Kukaan ei osaa koulussa opettaa sua neulomaan/virkkaamaan. Mua ei ainaakaan osattu edes yrityksistä huolimatta opettaa aikoinaan ala-asteella virkkaamaan, joten pääsin siitä pälkähästä :-D Opettaja ei vain osannut tehdä ja neuvoa sitä hommaa vasemmalla kädellä tehden. Onkos siellä ruudun puolen muita "vääräkätisiä"?
4. Oon ollu työharjotteluissa ja muissa erilaisissa töissä mm. postissa, uimahallilla, s-marketissa, päiväkodissa, ala-asteella, hevostallilla ja navetalla. Äitin mukana on usein tullu käytyä lehmiä hoitamassa mm. naapurissa ja ihan omasta vapaasta tahdosta lähdin aina avuksi, ilman mitään palkkaa tai muutakaan vastinetta. Siellä oon paskaa lappanut oikein vanhanaikasesti lehmien jaloissa ja kärrännyt rehua ja juottanut vasikoita ymymym :D Maaltahan minä kotosin oon, niin ihmekös tuo!
5. Oon surkee sheivaamaan mun jalkoja :-D Jostakin kumman syystä saan aina jalat haavoille sheivatessani. Joko painan liian lujaa sitä höylää tai muuten vain hätiköin ja teen sen liian nopeasti ja se höylä sit aina jotenkin lipsahtaa ja vetäisee verta tihkuvan haavan mun jalkaan.. uskomatonta. Kerran kiireissäni piti sheivata kainalot ja sillon sain jotenkin mun sormeen tosi pahan viiltohaavan, joka ei tyrehtynyt ei sit millään. Juu ei mulle mitään teräviä esineitä käyttöön, kiitos. :D
6. Oon käynyt talouskoulun. Haha ei uskoisi! :-D Tutut tietääkin, että mä en todellakaan ole mikään kodin hengetär ja niinpä kokkauspuolen hoitaa aina se toinen osapuoli. Mä en oikein kokkailusta tykkää, mutta leipomisesta kylläkin. Ja hyii siellä oli myös käsitöitä oppiaineena ja mä niiin vihaan käsitöitä! Pois tollaset kaikista kouluista.. :-D Mutta olihan se kaiken kaikkiaan ihan mukavaa aikaa. 5kk se kesti eli ei ollut paha :)
7. Ahdistun, jos en pääse tietyin väliajoin reissaamaan ja käymään Suomen rajojen ulkopuolella. Mut on vaan luotu kulkemaan ja näkemään maailmaa. Miten joku jaksaa olla koko ajan vain samassa paikassa eikä koskaan käydä missään? Mä teen kaikkeni, jotta matkustaminen olisi mahdollista mulle edes pari kertaa vuodessa :) Matkustaminen, yks maailman upeimmista asioista! 8. Viimesen puolen vuoden sisään ollaan katottu Frendit alusta loppuun ja tossa viime kuussa saatiin sarja päätökseen. Kyllä tuli todella tyhjä ja liikuttunut olo sarjan loppuessa. Ihanaihana sarja! Rakastan niitä kaikkia hahmoja ja miten voi oikeesti kiintyä johonkin TV-sarjaan niin paljon? Ikävä Frendejä.. :< Miksei ne vois jatkua vielä? Nyt ollaan alettu kattoo How I Met You Mother- sarjaa. Alkuun se vaikutti todella tylsältä ja mitäänsanomattomalta, mutta itse asiassa muutaman jakson sitä katsoessa se muuttuikin todella mielenkiintoiseksi ja hyväksi! Nyt oon siis koukussa MYÖS siihen sarjaan. Tästä siis opimme, että ei kannata tuomita uutta sarjaa heti ensimmäisten jaksojen perusteella. Siihen menee jokunen hetki päästä sarjaan kunnolla sisälle :D Oisko muuten teillä ehdottaa jotain muita hyviä TV-sarjoja ton HIMYM:in loppuessa? Jotain samankaltaista kuin juurikin toi Frendit ja How I Met Your Mother?
Mitäs piditte postauksesta? Löytyykö samankaltaisuuksia? :)
Heips ja mukavaa viikonloppua ihmiset!
Esittelen teille tällä kertaa mun tänhetkisen meikkikokoelman, jolla teen mun yleismeikin. Ainoastaan no työpäivinä en käytä yleensä luomivärejä ollenkaan enkä laita huuliinkaan muuta kuin väritöntä huulirasvaa. Tässä on siis kaikki sellasen mun perus lauantaipäivämeikin tekovälineet. Oikeastaan näillä saisin myös loihdittua juhlavammankin lookin. Silloin vaan normaalia tummempi/näyttävämpi silmämeikki luomivärien avulla :)
Ihan aluksi tietenkin levitän puhdistetulle ja meikittömälle iholle kosteusvoiteen sekä nykyään oon alkanut käyttämään myös silmänympärysvoidetta. En varmaan vieläkään sitä käyttäisi, jos toi ei olis tullut kosteusvoiteen kanssa kaupanpäällisenä :D Kokeilussa on ollut nyt noi L300 -merkin kuivan ihon hoitotuotteet. Vaikuttaa ihan hyvältä mitä nyt olen ehtinyt käyttää, mutta tuntuu että saisi kasvovoide olla vieläkin kosteuttavampi. Mulla on talvisin ihan järkyttävän kuiva iho, mutta silti iho rasvoittuu ja kiiltää yhtenään. Mulla jos kenellä on tosi hankalahoitoinen iho. Erityisesti poskipäät talviaikaan ovat ihan kuivat ja karheat.
Kasvovoiteen imeytymisen jälkeen levitän jompaakumpaa Baby Skin -voidetta. Riippuu ihan päivästä ja fiiliksestä kumman valitsen meikin pohjaksi. Yleisimmin käytän kuitenkin tota Instant Pore Eraser meikinpohjustusvoidetta tasoittamaan ihohuokosia.
Meikkivoiteena mulla toimii Lorealin True Match. Sävyä en muista enkä tiedä, koska pullo on sen verran kulunut ettei siitä enää sitä näe. Joku niistä vaaleimmista sävyistä kuitenkin, luultavasti ivory? Peitevoidekin on Lorealin samaan sarjaan kuuluva perfect match sävyssä 1 Ivory. On ollut todella toimiva :)
Seuraavana käytän MAC:in uutukaistani kasvojen varjostukseen. Kyseinen aurinkopuuteri löytyy multa sävyssä Matte Bronze. Tän jälkeen "kiinnitän" meikin Lumenen Natural Code Skin Perfector puuterilla. Mattainen Lumenen puuteri on sävyssä Vanilla.
Luomivärinä mulla toimii tästä lähtien paljon kehuttu Urban Decayn Naked Basics paletti. Ai, että mä rakastan tota jo nyt, täydelliset sävyt! Ihan ekana ns. pohjustan luomet tolla vaaleimmalla (Venus) tai toiseksi vaaleimmalla (Foxy) luomivärillä kokonaisuudessaan ja sen jälkeen teen banaanivarjostukset käyttäen ruskeaa (Faint) sävyä.
Seuraavana vuorossa rajausten tekeminen ja siihen oon käyttänyt jo monen vuoden ajan tota samaa sinisessä pullossa olevaa Lumenen liquid eyelineriä. Sen jälkeen ripsien taivutus ja ripsiväri. Ripsivärinä mulla on toiminut useamman vuoden kans toi sama. Max Factorin MasterpieceMax, ihan huippu! Haha noi on jo aika kuluneita, kuten kuvista huomaa. Kohta oliskin aika ostaa uudet, kun alkaa käymään jo sen verran vähiin molemmat.
Tässä vaiheessa tulee joko kulmat taikka huulet. Vaihtelee, mutta yleensä haluun jättää kulmat viimeiseksi, koska se on selvästi vaativin homma meikinteossa.. :D Huulet rajaan uudella Urban Decayn 24/7 Glide-On -huultenrajauskynällä sävyssä Naked2. Huulipunaa en todellakaan käytä aina. Viihteelle lähtiessä melkeinpä ainoastaan. Suosikki huulipunista on toi Dior Addict 457 Candide. Supersöpö vaaleanpunainen ja kermainen sävy ja koostumukseltaan todella kiva ja täyteläinen huulilla :)
Sitten se vaikein osuus.. kulmat. Ekana harjaan kulmat tavallisella kulmaharjalla ja sen jälkeen otan käyttöön uuden Realtechniquesin kulmakarvasilveltimen, jolla levitän ton Anastasia Beverly Hillsin Dipbrow Pomade -kulmavärin. Kulmaväri löytyy multa sävyssä Dark Brown. Tää on ollut mulla käytössä jo jonkin aikaa ja en varmaan osaisi käyttää enää mitään muuta enkä haluaisikaan! Ei tätä turhaan kaikki kehu :) Lopuksi vielä käytän H&M:n Eyebrow Fix -kulmageeliä asettamaan jokaisen kulmakarvan varmasti kohdilleen. Tän jälkeen on vielä pakko laittaa vähän peitevoidetta pienen siveltimen avustuksella kulmien rajoille, jotta lopputulos näyttäisi varmasti siistiltä. Sitten koko meikki onkin valmis. Finally!
Vielä loppuun siveltimet, joita käytän.
1. Varjostussivellin aurinkopuuterin/poskipunan levittämiseen
2. Häivytyssivellin luomivärin häivyttämiseen taikka peitevoiteen levittämiseen.
3. Luomivärisivellin luomivärin tasaiseen levittämiseen sekä häivyttämiseen.
4. Tarkkuussivellin silmämeikin yksityiskohtiin.
5. Rajaussivellin silmien rajausten tekemiseen.
6. Kulmasivellin kulmien muotoiluun.
Mitäs piditte postauksesta? Onko muilla käytössä kenties samoja meikkejä? Kommentteja otetaan lämpimästi vastaan :)
I've been hypnotized by bright red candy lips and angel eyes
Heiissan! Tulin tällä kertaa vain höpöttelemään tänne mm. kenties tulevista postauksista. Muutamia postausideoita mulla on ja se jos mikä on hämmästyttävää, koska mulla on viime aikoina ja jo pitkän aikaa lyönyt pää totaalisen tyhjää blogin sisällön tuoton osalta. (Ja haha no varmaan ihan noin muutenkin.. XD)
Videota te ootte kaipaillu varmaan jo blogin alkuajoilta lähtien enkä vieläkään sitä ole saanut aikaiseksi. Älkää odotelko liikoja. En tiedä saanko sitä vieläkään toteutettua, mutta JOS jonkun videon teen niin aattelin sen olevan meikkivideo. Kuulostaisko hyvältä? Mulla on vaan ongelma, että miten ihmeessä saan sen toteutettua, kun pitäis olla peili lähellä ja mihin mä sen kameran saan asetettua?! Ainiin kyllähän mulla se kamerajalusta on, mutta nyt en kyllä tiedä missä se tällä hetkellä mahtaa olla. Viimeisimpien muistikuvien mukaan se on ollut bändikämpillä.. siellä varmaan vieläkin, jos enää on ees ehjänä.. epäilen vahvasti :-D
Mulla vois nyt muutenkin olla teille paljon meikkaamiseen liittyvää postausta luvassa ihan senkin takia, koska innostuin vastikään tilailemaan mulle uusia meikkejä ja kunnon meikkisiveltimet. Yksi paketti pääsi vasta tänään tullista matkaamaan mun luo, joten menee varmaankin ensi viikon puolelle ennenkuin saan ne kätösiini. Instassa mua seuraavat ovat varmaan jo huomanneetkin, että yksi uusista meikkihankinnoista on MAC:in aurinkopuuteri. Tähän väliin tiedotus, että instagramista mut löytää nimellä kirsi_mariia. Aurinkopuuteri osoittautui nappivalinnaksi, vaikka ihan summassa valitsin värisävyn. Sävy oli kuin olikin juuri täydellinen! Matta ja viileähkö ruskea, joka sopii täten todella hyvin kasvojen varjostukseen. MAC:in meikeistä olen kuullut vain hyvää sanottavaa, joten uskon, että oli panostamisen arvoinen ostos! :) Lisää uutukaisesta kerrottakoon myöhemmin kunhan saan sen kunnolla käyttöön ja saan kuvattua päivänvalon aikaan. Myöskin mun hiukset ovat saaneet paljon hemmottelua osakseen. Muistatte varmaan, että ihan vasta valittelin mun kuivuneita ja hamppuuntuneita hiuksia. No mä tilasin Bangerheadista kunnon hiusnaamion. Viimeksi tänään laitoin naamion vaikuttamaan hiuksiin ja nää on jo varsin hyvässä kunnossa entiseen nähden. I like! :) Elikkäs aika meikkipainoitteisia postauksia olis jatkossa luvassa, haittaako? Olisko jotain muita postausideoita teillä ehdotettavana? Laittakaas niitä tonne alas kommenttikenttään, kiitoksia! Ja hei; milloinkahan mä oon viimeksi tänne asukuvia postannut? Ei, en todellakaan muista :-D Onneksi näin kevään ja pitkän valoisan ajan tullen niidenkin ottaminen taas onnistuu.
Ihanaa ystävänpäivää kaikille! Muistakaa ja huomioikaa rakkaitanne (myöskin) tänään ja nauttikaa rakkaudentäyteisestä päivästä :) Näin minä ainakin teen. Tänään heräsin yllättävän aikaisin ja aamu lähti taas aamujumpalla käyntiin ja siitä suihkun kautta laittautumaan kaikessa rauhassa ja hiljaisuudessa. Äiti tulikin sitten aamupäivästä ilahduttamaan ja tuomaan rakkaan Nelli-kissani meille Iisalmeen kylään! Äippä muisti meitä myös rasiallisella suklaakonvehteja sekä söpöllä halinallella. Oi, että tää on ollut kunnon söpöstelypäivä. Tykkään! Eilen illalla leivottiin Brookies-leivoksia, jotka ovat yhdistelmä chocolate chip cookiesista sekä browniesista, siitä siis nimi brookies. Huh noi on toosi makeita. Todella, todella hyviä ja herkullisia, mutta noita ei mitenkään voi syödä yhtä palaa enempää. Vievät todellakin makeannälän mennessään :D Kiinnostaisko teitä ohje kyseisiin leivoksiin?
Parempi puolisko kokkaili päivälliseksi meille tänään myös supertäyttävää ja herkullista vuohenjuustopastaa uunikuivattujen tomaattien kera. Yum! Kyllähän tässä pienimuotoinen ähky on jo kaikesta syömisestä :D Mites teidän ystävänpäivä on lähtenyt käyntiin ja mitäs meinasitte vielä tehdä? :)
Mulle tuli tossa äsken jumppaillessa mieleen, että voisin tehdä tällasen liikuntaan ja ylipäätään terveellisiin elintapoihin liittyvän postauksen. Mutta muistakaa, että minä en todellakaan ole mikään hyvinvoinnin expertti, että en osaa sadan prosentin varmuudella sanoa, mikä oikeasti on hyväksi ja mikä huonoksi keholle. Nämä nyt on kuitenkin sellasta peruskauraa, mitkä nyt varmaan kaikki tietää, mutta näistäkin on hyvä aina silloin tällöin muistuttaa :)
1. Tee liikunnasta jokapäiväinen rutiini.
- Vaikka kuinka väsyttäisi eikä kehtaisi nousta sohvan pohjalta kuntoilemaan, niin mieti miten hyvä olo sulle tulee liikuntasuorituksen jälkeen. Aseta itsellesi tavoite ja muista pitää se joka päivä mielessäsi. Kenties hoikempi vartalo kesäksi? Enemmän lihasta jalkoihin/käsiin? Puolimaratonin juoksu? Notkeampi vartalo? Näitä riittää! Varaa kalenterista joka päivä pieni hetki kuntoilulle, puolikin tuntia tarvittaessa riittää. Sellaisen ajan saa aina jostakin välistä järkättyä itseään varten. Itse oon nyt jumppaillut youtuben workout-videoiden avulla ja ne toimii, suosittelen! Kaiken lisäks et tarvii kuin sopivat liikuntavaatteet ja netin. Helppoa kuin mikä. Itse oon tykästynyt varsinkin Blogilatesiin. Löytyy paljon erilaisia workoutteja niin aloittelijoille kuin kokeneemmillekin. Suosittelen erityisesti aamutreenejä. Saa aineenvaihdunnan heti aamusta alkaen hyvin käyntiin ja heräät päivään ihan uudella energialla. Aamustahan se on muutenkin kaikkein tehokkainta.
2. Älä jätä aterioita väliin.
- Se, että jätät kokonaan syömättä, ei laihduta sua ollenkaan. Aterian poisjättäminen yleensä kostautuu myöhemmin ja seuraavalla kerralla syöt tuplasti enemmän. Ei näin. Muista syödä säännöllisesti. Mieluummin useasti pienempiä annoksia kuin pari suurta ateriaa päivässä. Muista nauttia joka aterialla tarpeeksi proteiinia. Älä pelkää liikaa hiilareita, niitäkin tarvitaan ja ne pitää sut kylläisenä pidempään. Pyri syömään monipuolisesti.
3. Älä luovu kokonaan herkuttelusta.
- Jos et välitä karkeista, suklaasta, leivoksista yms herkuista, niin tietysti voit olla ihan hyvin kokonaan ilmankin. Mulle täys selibaatti herkuista ei onnistuisi. Ikinä. Eikä mun mielestä niistä tarvitsekaan luopua. Itseään täytyy muistaa aina väliajoin palkita ja nauttia omia lempiherkkujaan, kunhan muistaa pitää herkuttelun kohtuudessa. Jos esim. suklaan tekee sut onnelliseksi, niin voit ihan hyvällä omalla tunnolla nauttia siitä. 4. Harrasta hyötyliikuntaa.
- Siinä kulutat kaloreita ihan huomaamattasi. Voisitko kulkea esimerkiksi työ-/koulumatkat auton sijaan kävellen taikka pyöräillen? Siivoa ahkerasti kämppä lattiasta kattoon, käy kävellen kaupassa. Käytä hissin sijaan portaita jnejne.
5. Juo paljon vettä.
- Pidä koko ajan itselläsi mukana vesipulloa missä ikinä kuljetkin, mulla ainakin toimii! Olen todella huono juomaan vettä, mutta kun hommasin itelleni vesipullon ja pidän sitä koko ajan käteni lähettyvillä, niin tulee juotuakin paljon enemmän. Monesti tulee naposteltua kaikenlaista, vaikka oikeasti se "nälkä" lähtisi vain juomalla vähän vettä.
6. Älä ole liian ankara itsellesi.
- Unohda kiduttavat dieetit ja muut ja sen sijaan satsaa pieniin muutoksiin. Älä aloita uutta urheiluharrastusta liian kovilla tavoitteilla, kukaan ei ole seppä syntyessään. Muista pitää lepopäiviä ja äläkä kiirehdi näkyvien tulosten aikaan saamisessa. Pikku hiljaa kroppa siitä muuttuu. Mikään ei tapahdu päivässä, vaikka kuinka rehkisi. Siinä vain hajottaa ja väsyttää itsensä. Muista nauttia elämästä, ei se ole niin vakavaa jos joskus vähän lipsahtelet treeneistä taikka syömisistä. Se on ihan sallittua, kunhan ei vain jää tavaksi.
7. Kokeile erilaisia liikuntalajeja ja löydä mieleisesi.
- Jos salikuntoilu on sulle pakkopullaa, vaihda se johonkin muuhun. Kaikkien ei tarvitse käydä salilla, vaikka sitä niin paljon hehkutetaankin ja "no kun kaikki muutkin käy salilla". Kokeile rauhassa erilaisia liikuntalajeja. Tykkäätkö enemmän joukkuelajeista vai haluatko liikkua ja kuntoilla ihan yksin? Lihaskunto- vai kestävyysliikuntaa? Ihan perus lenkkeily ja juoksu on tehokasta ja kaiken lisäksi ilmaista! Siitä on aina helppo aloittaa :)
8. Muista säännölliset ruokailuajat.
- Pyri syömään aina samaan aikaan päivästä joka päivä. Kroppasi tottuu tähän ruokailurytmiin ja saat pidettyä ruokamäärät hallinnassa ja verensokeritasot pysyvät koko ajan tasaisena. Ylipäätään näissä säännöllisissä ruokailuajoissa oli paljon plussaa, mutta nyt en ihan varmaksi niitä kaikkia hyviä puolia itsekään tiedä? Kuka asiantuntija osaisi tarkentaa paremmin? :D
9. Tee pieniä terveellisempiä valintoja.
- Vaihda tavallinen pasta täysjyväpastaan. Vaihda vehnäleipä moniviljaleipään. Syö suklaapatukan sijasta pikkunälkään terveellisempi proteiinipatukka. Tilaa ravintolassa viinin/limun sijasta ruokajuomaksi vettä ja niin poispäin. Pienilläkin valinnoilla saa suuria muutoksia aikaan. 10. Pidä huolta riittävästä unensaannista.
- Muista nukkua joka yö tarpeeksi! Jokaisella on oma ihanne unentarve. Mulla se on 8 tuntia ja yleensähän se on se 7-9 tuntia jokaisella. Lepo ja riittävä uni on olennainen osa terveellistä elämäntapaa. On siis ihan hyvä olla joskus tylsä ja lähteä baarista vähän aikaisemmin kotiin nukkumaan :D
Heippa ja mukavaa keskiviikko -iltaa!
Siinäpä linkattuna muutamia biisejä, mitä on tullut viime aikoina kuunneltua. Musiikkimakuni on todella sekalainen, kuten noista ylläolevista jo huomaa :-D Mulla ei todellakaan ole mitään tiettyä musiikkigenreä, mitä enimmäkseen kuuntelisin. Kuuntelen kaikkea laidasta laitaan, mikä nyt vain kuulostaa hyvältä ja mikä sattuu sopimaan mihinkin päivään ja fiilikseen :) Musiikkia tulee kuunneltua joka päivä, oikeastaan aina kun olen koneella niin laitan samantien beatsit korville ja spotifyn päälle ja sama pätee myös lenkkeillessä taikka salilla käydessä. Musiikista saa kyllä yllättävän paljon lisäenergiaa liikuntaan! Nää linkittämäni kappaleet ja yleensäkin kaikki musiikki kuulostaa niin tuplasti paljon paremmalta kunnon kuulokkeilla, suosittelen satsaamaan hyviin kuulokkeisiin mikäli yhtään tykkää kuunnella musiikkia :D Aina hyvä sijoitus!
"People who are attracted to you because of your pretty face or nice body won’t be by your side forever. But the people who can see how beautiful your heart is will never leave you"
Mulle tulee silloin tällöin hetkiä, jolloin oma peilikuva ei oikein miellytä silmää ja haluaisin olla paremmassa kunnossa. Stressaan välillä mun muka niin liiallisista herkutteluista ja syömisestä joskus noin muutenkin. Mietin, että liikunkohan tarpeeksi tai että miten ylipäätään pääsisin tästä parantamaan kroppaani vielä.
Mut sit taas toisaalta hei mitä hemmettiä? Enhän mä edes ylipainoinenkaan ole. Missään ei ole ylimäärästä rasvaa liiemmin ja olen suht. sopusuhtaisen näköinen. Itseään kohtaan vain on monin verroin ankarampi kuin muita kohtaan. Loppujen lopuksi tuleekohan kukaan koskaan olemaan TÄYSIN tyytyväinen ulkonäköönsä? Aina keksii jotakin parannettavaa, se on vaan tää ihmisluonto ja aina keksii lisää kehitettävää itsessään. Mikään ei ikinä riitä, huoh :-D
Mediassakin hehkutetaan vain joko reilusti alipainoisia Victoria's Secret malleja taikka ihan ylitreenattuja lihaskimppuja, jotka eivät enää edes näytä naiselta. Kumpikaan ääripää ei ole hyvä, ainakaan mun mielestäni. Mutta itsevarma, iloinen ja itseensä tyytyväinen nainen on kyllä kaunis aina, oli minkä kokoinen tai näköinen tahansa. Kauneus tulee loppujen lopuksi sisältäpäin. Vaikka se kuulostaakin edelleen niin kliseeltä, mutta täyttä totta se on. Ja vaikka kuinka olisi maailman upein kroppa ja näteimmät kasvot, mutta ihmisenä muuten täysi harakka, niin se ei todellakaan ole kaunista, päinvastoin. Sisäinen "rumuus" vie ihmiseltä kaiken ulkoisenkin kauneuden.
Oon pyrkiny ottamaan rennommin ulkonäköpaineita kohtaan ja aika hyvin siinä lopulta onnistunutkin. Eihän kukaan muu ole koskaan sanonut mitään huonoa vartalostani, joten miksi stressata tai edes miettiä mitään sellasta? Oon kelvannut enemmän kuin hyvin ihan tällaisena kuin olen. Loppujen lopuksi varmaan ihan jokaisella on näitä hetkiä elämässä, kun oma kroppa ei ihan joka päivä miellytä. Sellaset ajatukset suoraan viemärista alas ja arvostamaan enemmän itseään ja omia hyviä puoliaan. Ollaan iloisia ja tyytyväisiä siihen mitä ollaan :) Itse olen päässyt siihen hyvään olotilaan, jossa olen iloinen, että olen juuri minä sellaisena kuin olen enkä tahdo olla kukaan muu. Älkää koskaan siis oikeesti KOSKAAN verratko itseänne muihin! Pahin virhe, mitä voi tehdä. Jokainen on upea omalla tavallaan ja ainainen itsensä toisiin vertailu tuottaa vain hallaa omalle itsetunnolle ja siksi saa sut vajoamaan entistä alemmaksi. Lopeta moinen kadehtiminen ja ala arvostaa itseäsi enemmän. Oot heti 10 kertaa onnellisempi, ja kas kummaa; samalla näytät myös entistä kauniimmalta muidenkin silmissä ;)
Moikka ja rentoa viikonloppua :)
Mulla lähti taas lauantai vauhdikkaasti käyntiin, kun pongahdin suoraan sängystä läppärin ja jumppamaton kera lattialle. Laitoin youtube workoutit pyörimään ja eikun jumppaamaan! Tällä kertaa tein mm. abs & butt, perfect legs ja total body -treenit. Reilu puoli tuntia siinä vierähti ja hikisenä ja viimeistään siinä vaiheessa hyvin heränneenä suuntasin suihkuun. Voin sanoo, että täntapanen herätys toimii täydellisesti, jos yhtään haluu olla tehokas ja saada jotain aikaiseksi. Nimittäin aina tän aamutreenin ja virkistävän suihkun jälkeen alan innokkaana siivoomaan koko kämpän :-D Ja jos tuntisitte mut, niin tietäisitte, että sellanen siivoushulluus ei ole yhtään mun tapaista. Aamuliikunta saa ihmisen sekaisin?
Mutta niin asiaan; tänään pitkästä aikaa pääsin hemmottelemaan talven mittaan kärsineitä hiuksiani. Oon viime aikoina käyttänyt vain halpoja markettishampoita ja hoitoaineita. Mun hiukset ovat tällä hetkellä aika kuivahkot ja elottoman tuntuiset, muilla sama ongelma näin talvisin? Nyt viimeistään oli pakko hommata hiuksillekin pientä virvoketta ja ostaa Aussien kosteuttavaa shampoota ja hoitoainetta pelastamaan mun hiukset pahimmalta kuivuudelta. Mukaan lähti myöskin kokeiluun ensimmäistä kertaa Batisten paljon kehuttu kuivashampoo. Toivotaan, että olisi kehujensa arvoinen :) Mulla kun ei kuivashampoota ole ollut käytössä aikoihin, koska mitään tarpeeksi hyvää ei ole vain tullut vielä vastaan.
Viikko sitten ostin myöskin uuden hiuslakan edellisen luottohiuslakan loppuessa. Nyt rastia seinään! x Oon nimittäin käyttänyt ainoastaan TIGIN Bed Head Hard Head -hiuslakkaa varmaan viimeiset 5 vuotta putkeen vaihtamatta kertaakaan merkkiä. Nyt päätin hetkeksi vaihtaa lakkamerkkiä, koska huomasin tän Osiksen ison hiuslakan olevan Tokmannilla vain 10€/plo. Niinhän sitä sanotaan, että vaihtelu virkistää ja tää Osis vaikuttaa ihan lupaavalta :) Eiköhän nää hiukset tästä taas herää eloon pienellä hemmottelulla ja hoidolla, muistakaahan tekin helliä hiuksianne(kin) ;)
Hyvää kansainvälistä Nutellapäivää sinne ruudun toiselle puolelle!
Mä en ennen tätä päivää edes tiennyt, että sellainenkin päivä on olemassa, tiesittekö te? Tänäänhän vietetään myöskin Runeberginpäivää, mutta aattelin juhlia tänään mieluummin tätä ah niiin ihanaa hasselpähkinä-suklaalevitettä nimeltä Nutella. Täällä postausta kirjoitteleekin juurikin nyt todella ähkyinen tyttö.. tuli syötyä noita muffineita taas kerran liikaa kerralla ja nyt turvottaa ja on ihan paha olla :-D Senpä takia vähän ällöttääkin tehdä tätä postausta, kun joutuu katsomaan näitä niin herkullisia kuvia nutellaähkyissään, phyi.
Tässäpä alla kyseisten muffinssien ohje, olkaa hyvä!
Nutella -muffinit
1. Vatkaa huoneenlämpöinen voi sekä sokeri vaahdoksi.
2. Lisää voi-sokerivaahtoon munat yksitellen vatkaten.
3. Sekoita kaikki kuivat aineet keskenään toisessa kulhossa ja lisää jauhoseos sekä maito vuorotellen taikinan sekaan.
4. Jaa taikina muffinivuokiin ja lusikoi jokaisen muffinin päälle noin ruokalusikallinen nutellaa.
5. Sekoita nutella ja taikina kierteelle hammastikkua tms apuna käyttäen. 6. Paista muffinit 200 -asteisessa uunissa noin 20 minuuttia ja nauti tuoreet muffinit kylmän maidon kera, yummy!
Lopputulos ei ollut niin kovin esteettisen näköinen ja sekin riippuu miten hyvin ja nätisti saa nutellan sekoitettua taikinaan. Meillä näistä tuli aika röpelöisen näköisiä, mutta hyviä ne silti oli! :D
I've been hypnotized by bright red candy lips and ...